માનવમિત્ર, કર્નાટક : કર્નાટક ચુંટણીનાં પરિણામ સામે આવી રહ્યા છે, જેમાં હાલ બીજેપી સ્પષ્ટ બહુમતી સાથે આગળ દેખાઇ રહ્યુ છે. શરૂઆતનાં રૂઝાનમાં કોંગ્રેસ જીત તરફ અગ્રેસર લાગતુ હતુ પરંતુ હાલમાં બીજેપી કર્નાટકમાં સરકાર બનાવશે તે દેખાઇ રહ્યુ છે. આ મુદ્દે રવિશંકર પ્રસાદે પ્રતિક્રિયા આપતા કહ્યુ કે, બીજેપી રાષ્ટ્રીય અધ્યક્ષ અમીત શાહની મહેનત રંગ લાવી છે. આજનાં દિવસે અમે ઘણી વિનમ્રતા દાખવી રહ્યા છીએ. હવે લક્ષ્ય વિકાસનાં કામને એક ઉંચાઇ સુધી લઇ જવાનો રહેશે.